
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1553 

- --- ' — 3 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπής στο Υπουργείο Ανάπτυξης 

(Υπηρεσίες Ενέργειας).. 

Έγκριση υπερωριακής εργασίας δύο (2) δημοσιογρά¬ 
φων του Γραφείου Τύπου και Δημοσίων Σχέσεων του 
Υπουργείου Εργασίας και Κοινωνικών Ασφαλίσεων 

Επανακαθορισμός του ύψους της επιχορήγησης του 
«ΩΝΑΣΕΙΟΥ ΚΑΡΔΙΟΧΕΙΡΟΥΡΓΙΚΟΥ ΚΕΝΤΡΟΥ» 

για το οικονομικό έτος 1999. 

Χορήγηση άδειας μεταστέγασης Ερασιτεχνικής Σχο¬ 
λής Χορού. 

Καθορισμός Αποζημίωσης του Προέδρου , των Αντι¬ 
προέδρων και των υπολοίπων μελών της Ε.Ε.Τ.Τ.. 

Τροποποίηση της 19455/91 απόφασης του Νομάρχη 
Ανατολικής Αττικής όπως αυτή τροποποιήθηκε με 
την 36133/91 όμοια, που αφορά τη σύσταση νομι¬ 
κού προσώπου με το όνομα «Σχολική Επιτροπή 
πρωτοβάθμιας Εκπαίδευσης Ραφήνας» στο Δήμο 

Ραφήνας του νομού Αττικής. 

Σύσταση Νομικού Προσώπου με την επωνυμία «Δημο¬ 
τικός Παιδικός Σταθμός Ν. Βύσσας». 

Νομιμότητα της 4/98 απόφασης του Διοικητικού Συμ¬ 
βουλίου ΚΑΠΗ Ν. Κίου. 

Τροποποίηση συστατικής πράξης Δημοτικής Επιχεί¬ 
ρησης Πολιτισμού και Ανάπτυξης Λίμνης 

(Δ.Ε.Π.Α.Λ.) Ν. Εύβοιας. 

Χορήγηση άδειας άσκησης επαγγέλματος φυσικού 

νοσοκομείων Ακτινοφυσικού Ιατρικής. 

Χορήγηση άδειας άσκησης επαγγέλματος Φυσικού 
Νοσ/μείων εκτός της περιοχής των ιοντιζουσών 
ακτινοβολιών. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην με αριθμό Γ4γ/Φ18/οικ. 
3084 κοινή απόφαση των Υπουργών Οικονομικών 
και Υγείας και Πρόνοιας. 


ΑΠΟΦΑΣΕΙ Σ 

Αοιθ.: Δ13/Φ7.1/12101 (1) 

Συγκρότηση Επιτροπής στο Υπουργείο Ανάπτυξης (Υπη¬ 
ρεσίες Ενέργειας). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 2286/95 (ΦΕΚ. 19/Α71.2.95) «Προμήθειες του 
Δημόσιου Τομέα και ρυθμίσεις συναφών θεμάτων». 

3 β. Των άρθρων 22 και 38 του Π.Δ. 394/96 (ΦΕΚ. 
266/Α74.12.1996) «Κανονισμός Προμηθειών του Δημοσί- 

4 ου». 

γ. Του Ν. 2362/95 (ΦΕΚ. 247/Α727.11.1995) «Περί Δη¬ 
μοσίου Λογιστικού, Ελέγχου των δαπανών του Κράτους 

5 και άλλες διατάξεις». 

δ. Του άρθρου 27 του Ν. 2081/92 (ΦΕΚ. 154/Α71992), με 
το οποίο προστέθηκε άρθρο 29Α στο Ν. 1558/1985 (ΦΕΚ. 

137/Α71985), όπως τροποποιήθηκε με την παρ. 2α του άρ¬ 
θρου 1 του Ν. 2469/1997 (ΦΕΚ. 38/Α714.3.1997) «Περιο¬ 
ρισμός και βελτίωση της αποτελεσματικότητας των κρα- 

6 τικών δαπανών και άλλες διατάξεις». 

ε. Του Π.Δ. 346/98 (ΦΕΚ. 230/Α/12.10.98) «Προσαρμογή 
της Ελληνικής Νομοθεσίας για τις δημόσιες συμβάσεις 

7 υπηρεσιών προς τις διατάξεις της Οδηγίας 92/50/ΕΟΚ 
του Συμβουλίου της 18ης Ιουλίου 1992». 

8 στ. Του άρθρου 19 του Ν. 1599/86 (ΦΕΚ. 75/Α711.6. 
1986) Σχέσεις Κράτους - Πολίτη, καθιέρωση νέου τύπου 
δελτίου ταυτότητας και άλλες διατάξεις». 

2. Την ανάγκη διενέργειας διαγωνισμού ή διαδικασιών 

9 διαπραγμάτευσης για την προμήθεια ορισμένων ειδών 
(αναλωσίμων και μη) καθώς και την εκτέλεση εξειδικευμέ- 

10 νων εργασιών που απαιτούν ειδικές γνώσεις). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ- 

11 ύπολογισμού, αποφασίζουμε: 

1 1. Συγκροτούμε πενταμελή Επιτροπή από υπαλλήλους 

του Υπουργείου Ανάπτυξης, ή άλλων φορέων του Δημο¬ 
σίου Τομέα με οποιαδήποτε σχέση εργασίας, γιατην προ¬ 
μήθεια ορισμένων ειδών (αναλωσίμων ή μη) εξοπλισμού 
πληροφορικής, καθώς και την εκτέλεση εξειδικευμένων 

12 εργασιών που απαιτούν ειδικές γνώσεις. Μέχρι τρία (3) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


από τα μέλη μπορεί να είναι υπάλληλοι με ειδικές γνώσεις 
ανάλογα με το είδος της προμήθειας. 

Στην επιτροπή μπορεί να μετέχει, ως ένα εκ των πέντε 
μελών, όταν παρίσταται ανάγκη, ανάλογα με το είδος της 
προμήθειας και ένας (1) Νομικός Σύμβουλος ή Πάρεδρος 
του Νομικού Συμβουλίου του Κράτους, καθώς και ένας 
Καθηγητής Ανωτάτου Εκπαιδευτικού Ιδρύματος (Α.Ε.Ι.) 
με τον αναπληρωτή του. 

Για περιπτώσεις ανάθεσης διαφημιστικών υπηρεσιών 
τουλάχιστον το ένα μέλος της Επιτροπής ορίζεται σύμ¬ 
φωνα με τις διατάξεις του άρθρου 5 παρ. 3 του Π.Δ. 
261/1997 (ΦΕΚ. 186/Α723.9.97). 

2. Η Επιτροπή λειτουργεί εντός του κανονικού ωραρίου 
των δημοσίων υπηρεσιών και σύμφωνα με τις ισχύουσες 
κάθε φορά γενικές διατάξεις περί συλλογικών οργάνων. 

3. Έργο της επιτροπής είναι: 

α) Η γνωμοδότηση σύμφωνα με το άρθρο 22 του Π.Δ. 
394/96 για προσφυγή στη διαδικασία διαπραγμάτευσης. 

β) Η διενέργεια διαγωνισμών ή διαδικασίας διαπραγμά¬ 
τευσης. 

γ) Η αξιολόγηση των αποτελεσμάτων διαγωνισμών ή 
της διαδικασίας διαπραγμάτευσης για την προμήθεια 
ορισμένων ειδών. 

4. Ο Πρόεδρος και τα μέλη της ως άνω επιτροπής κα¬ 
θώς και ο γραμματέας με τους αναπληρωτές τους, ορίζο¬ 
νται κάθε φορά με απόφαση του Υπουργού Ανάπτυξης. 

5. Η θητεία της Επιτροπής λήγει με την οριστική παρα¬ 
λαβή του έργου. 

6. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 29 Ιουλίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-Φ- 

Αριθ.: Δ.Υ. (2) 

Έγκριση υπερωριακής εργασίας δύο (2) δημοσιογράφων 
του Γραφείου Τύπου και Δημοσίων Σχέσεων του 
Υπουργείου Εργασίας και Κοινωνικών Ασφαλίσεων 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα», 
όπως συμπληρώθηκε με το άρθρο 27 του Ν. 2081/92. 

2. Το άρθρο 18 του Ν. 2470/97 «Αναμόρφωση μισθολο¬ 
γίου προσωπικού της Δημόσιας Διοίκησης και άλλες συ¬ 
ναφείς διατάξεις» όπως αντικαταστάθηκε με το άρθρο 15 
του Ν.2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

5. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας - 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας. 

6. Τις διατάξεις του Ν.Δ./τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18 του Π.Δ./τος της 8.4.32 
περί κωδικοποιήσεως των διατάξεων των Νόμων «περί 


χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του Ν.Δ. 1037/71 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

8. Τις διατάξεις του Π.Δ./τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β.Δ./τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων» 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

11. Την εγκύκλιο αριθμ. 2016966/0022/11.3.96 του 
Υπουργείου Οικονομικών. 

12. Την αριθμ. 1107147/1239/0006Α74.10.96 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών. 

13. Την απόφαση του Υπουργού Εργασίας και Κοιν. 
Ασφαλίσεων αριθ. 2235/23.12.98 (ΦΕΚ 1329/Β/31.12.98) 
«Καθορισμός ανωτάτων ορίων υπερωριακής απασχόλη¬ 
σης των εργαζομένων στις βιομηχανικές, βιοτεχνικές επι¬ 
χειρήσεις, εκμεταλλεύσεις και εργασίες Α' ημερολογια¬ 
κού εξαμήνου 1999». 

14. Το άρθρο 22 παρ. 3 του Ν.2362/1995. 

15. Την αριθμ. 33 της 30.5.1997 ΠΥΣ «Τροποποίηση 
και αναμόρφωση της αριθμ. 88/2.8.95 ΠΥΣ και προσαρ¬ 
μογή της στις διατάξεις του Ν. 2470/97 (ΦΕΚ 
109/Α/30.5.97). 

16 Το από 18.6.99 έγγραφο της Δ/νσης Οικονομικού του 
Υπουργείου Εργασίας και Κοιν. Ασφαλίσεων. 

17. Την από 22.6.99 γνώμη του Ανωτάτου Συμβουλίου 
Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση 
ύψους 5.619.000 δρχ., αποφασίζουμε: 

Εγκρίνουμε την υπερωριακή εργασία σε δύο (2) δημο¬ 
σιογράφους του Γ ραφείου Τύπου και Δημοσίων Σχέσε¬ 
ων του Υπουργείου Εργασίας και Κοινωνικών Ασφαλίσε¬ 
ων μέχρι 22 ώρες το μήνα στον καθένα, πλέον των νομί¬ 
μων ορίων υπέρ, εργασίας. 

Η απόφαση αυτή που ισχύει από 23.6.99 μέχρι 31.12.99 
να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

-♦- 

Αριθ.: Α1α/6690/Φ25 (3) 

Επανακαθορισμός του ύψους της επιχορήγησης του 
«ΩΝΑΣΕΙΟΥ ΚΑΡΔΙΟΧΕΙΡΟΥΡΓΙΚΟΥ ΚΕΝΤΡΟΥ» για 
το οικονομικό έτος 1999. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Εχοντας υπόψη: 

1. Τις διατάξεις του άρθρου 5 του Ν.2019/92 Κύρωση 
Συμβάσεων μετάξυ του Ελληνικού Δημοσίου και του Ιδρύ¬ 
ματος «ΚΟΙΝΩΦΕΛΕΣ ΙΔΡΥΜΑ ΑΛΕΞΑΝΔΡΟΣ ΩΝΑΣΗΣ» 
και ίδρυση νομικού προσώπου ιδιωτικού δικαίου με την 
επωνυμία «ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ» 
(ΦΕΚ 28/Α/27.2.92). 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Τις διατάξεις του άρθρου 3 του Ν. 2469/97 Περιορι¬ 
σμός και βελτίωση της αποτελεσματικότητας των κρατι¬ 
κών δαπανών. 

3. Την αριθμ. 1107147/1239/0006 Α/96 (ΦΕΚ 922/Β/96) 
Κοινή Απόφαση ανάθεση αρμοδιοτήτων στους Υφυπουρ¬ 
γούς Οικονομικών. 

4. Την αριθμ. 231336/27.5.99 Απόφαση του Υπουργού 
Οικονομικών «Μεταβολές Εκτελούμενου Προϋπολογι¬ 
σμού οικονομικού έτους 1999». 

5. Την αριθμ. Αία/οικ. 2597/φ25/3.3.99 Κοινή Απόφαση 
των Υπουργών Οικονομικών και Υγείας & Πρόνοιας «Επι¬ 
χορήγηση του ΩΝΑΣΕΙΟΥ ΚΑΡΔΙΟΧ/ΚΟΥ ΚΕΝΤΡΟΥ για 
το Οικονομικό έτος 1999», αποφασίζουμε: 

1. Τροποποιούμε την (5) σχετική Κοινή Απόφαση και κα¬ 
θορίζουμε το ύψος επιχορήγησης του «ΩΝΑΣΕΙΟΥ ΚΑΡ¬ 
ΔΙΟΧΕΙΡΟΥΡΓΙΚΟΥ ΚΕΝΤΡΟΥ» από το Δημόσιο για το οι¬ 
κονομικό έτος 1999 στο ποσό των δύο δισεκατομμυρίων 
διακοσίων εκατομμυρίων (2.200.000.000) δρχ. αντί του 
ποσού των 1.700.000.000 δρχ. που έχει καθοριστεί με την 
(5) σχετική Κοινή Απόφαση. 

2. Η παρούσα να δημοσιευθεί στην εφημερίδα της Κυ- 
βερνήσεως. 

Αθήνα, 23 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ & ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

-*- 

Αριθ.: 11951 (4) 

Χορήγηση άδειας μεταστέγασης Ερασιτεχνικής Σχολής 
Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως Σχο¬ 
λών Ανωτέρας Καλλιτεχνικής Εκπαιδεύσεως κλπ.» (ΦΕΚ 
127/Α/13.5.81). 

3. Το άρθρο 15του Ν.1348/1983 «Διάλυσητου Ν.Π.Δ.Δ. 
με την επωνυμία «Άρμα Θέσπιδος» και άλλες διατάξεις» 
(ΦΕΚ 47/Α/14.4.1983). 

4. Το Π.Δ. 457/83 (ΦΕΚ 147/Α/83) «ίδρυση και λειτουρ¬ 
γία ερασιτεχνικών σχολών χορού». 

5. Την αριθμ. ΥΠΠΟ/ΓΝΩΣ/49095/30.10.91 (ΦΕΚ 
987/Β/91) Υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στο Γενικό Γραμματέα και τους Προϊσταμέ¬ 
νους Διευθύνσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού». 

6. Την από 8 Μαρτίου 1999 αίτηση του Χαράλαμπου Κα- 
ράμπελα με τα συνοδεύοντα δικαιολογητικά μεταστεγά- 
σεως της επ’ ονόματί του Ερασιτεχνικής σχολής χορού 
από την οδό Αισχύλου 10 Περιστέρι Αττικής στην οδό 
Γιαννιτσών 16 Περιστέρι Αττικής. 

7. Το πρακτικό αυτοψίας της Επιτροπής του άρθρου 6 
παρ. 4 του Ν.1158/81, όπως τούτο τροποποιήθηκε μετα¬ 
γενέστερα με την αριθμ. 2436/15.1.1985 (ΦΕΚ 31/Β/85) 
κοινή απόφαση των Υπουργών Προεδρίας της Κυβέρνη¬ 
σης και Πολιτισμού και Επιστημών. 

8. Την αριθμ. 39371/16.12.85 (ΦΕΚ 14/Β786) απόφασή 
μας με την οποία χορηγήθηκε άδεια ίδρυσης και λειτουρ¬ 


γίας Ερασιτεχνικής Σχολής Χορού στον Χαράλαμπο Κα- 
ράμπελα (Αισχύλου 10 Περιστέρι Αττικής). 

9. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Χορηγούμε άδεια μεταστέγασης της «Ερασιτεχνικής 
Σχολής Χορού Χαράλαμπου Καράμπελα» από την οδό Αι¬ 
σχύλου 10 (Περιστέρι) στην οδό Γιαννιτσών 16 στο Περι¬ 
στέρι Αττικής, από το σχολικό έτος 1999-2000. 

2. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιουλίου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- * - 

Αριθ, 52902 (5) 

Καθορισμός Αποζημίωσης του Προέδρου , των Αντιπρο¬ 
έδρων και των υπολοίπων μελών της Ε.Ε.Τ.Τ.. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1 .Τις διατάξεις του στοιχείου Ε της παραγράφου 6 του 
άρθρου δεύτερου του Ν. 2246/1994 όπως αντικαταστά- 
θηκε με τις διατάξεις της παραγράφου 5 του άρθρου 8 
του Ν. 2668/98. 

2. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» όπως αυτό προστέ¬ 
θηκε με το άρθρο 27 του Ν. 2081 /92 και αντικαταστάθηκε 
με το άρθρο 1 παράγραφος 2 ατού Ν. 2469/97. 

3. Την αριθμ. 51625/27-2-96 απόφαση του Υπουργού 
Μεταφορών και Επικοινωνιών Καθορισμός αποζημιώσει 
ως του Προέδρου , του Αναπληρωτή του και των Μελών 
της Εθνικής Επιτροπής Τηλεπικοινωνιών (Ε.Ε.Τ.). 

4. Την αριθμ. 59/29.1.99 Υπουργική απόφαση «Διορι¬ 
σμός μελών και ορισμός αντιπροέδρων στην Εθνική Επι¬ 
τροπή Τηλεπικοινωνιών καιΤαχ/μείων (Ε.Ε.Τ.Τ.). 

5. Την ανάγκη καθορισμού της αποζημίωσης του Προέ¬ 
δρου των Ανππροέδρων και των υπολοίπων μελών της 
Ε.Ε.Τ.Τ.. 

6. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93. 

7. Την αριθμ. 1 107147/1239/0006Α74.10.96 απόφα¬ 
ση για ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών, αποφασίζουμε: 

1. Η μηνιαία αποζημίωση του Προέδρου της Εθνικής 
Επιτροπής Τηλεπικοινωνιών και Ταχυδρομείων 
(Ε.Ε.Τ.Τ.) και των Αντιπροέδρων καθορίζεται αντιστοί- 
χως, ως εξής: 

α) Γιατον Πρόεδροτοποσό 2.200.000 δρχ. μηνιαίως μικτά, 
β) Για τους Αντιπροέδρους το εβδομήντα τοις εκατό 
(70%) του ποσού που καταβάλλεται στον Πρόεδρο της 
Ε.Ε.Τ.Τ.. 

2. Η μηνιαία αποζημίωση των υπολοίπων μελών της 
Ε.Ε.Τ.Τ. ορίζεται σε 350.000 δραχμές. 

3. Γ ια κάθε συνεδρίαση άνω των τεσσάρων (4) ανά μή¬ 
να , όταν αυτή αφορά την επίλυση διαφορών του Ν. 
2246/94, του Ν. 2668/98 και της με αριθμ. 68142/94 

Υπουργικής απόφασης καταβάλλεται στα μέλη της 
Ε.Ε.Τ.Τ. ποσό 50.000 δρχ. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Ε.Ε.Τ.Τ. 
ύψους 112.000.000 δρχ. ετησίως περίπου . 

5. Η με αριθμό 51625/27-2-96 Υπουργική απόφαση κα- 
ταργείται. 

6. Η απόφαση αυτή , η οποία αρχίζει να ισχύει από της 
ισχύος του νόμου 2668/1998, να δημοσιευθεί στην εφη¬ 
μερίδα της Κυβερνήσεως. 

Αθήνα, 28 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚ. ΧΡΙΣΤΟΔΟΥΛΑΚΗΣ ΑΝΑΣΤ. ΜΑΝΤΕΛΗΣ 
-♦- 

Αριθ. 08/ΔΤΑ/2399 (6) 

Τροποποίηση της 19455/91 απόφασης του Νομάρχη 
Ανατολικής Αττικής όπως αυτή τροποποιήθηκε με την 
36133/91 όμοια, που αφορά τη σύσταση νομικού προ¬ 
σώπου με το όνομα «Σχολική Επιτροπή πρωτοβάθμιας 
Εκπαίδευσης Ραφήνας» στο Δήμο Ραφήνας του νομού 
Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις τουάρθρου203Π.Δ.410/95. 

2. Τις διατάξεις του Ν. 1894/90 που δημοσιεύθηκε στο 
ΦΕΚ 110 (τεύχος Α') 27.8.90. 

3. Τις διατάξεις του Ν. 2503/97 «Διοίκηση, οργάνωση, 
Στελέχωση της περιφέρειας, ρύθμιση θεμάτων για την 
Τοπική αυτοδιοίκηση και άλλες διατάξεις (ΦΕΚ 
107/Α/30.5.97). 

4. Την αρ. 08/ΔΤΑ/οικ. 2509/10.10.97 απόφαση του Γε¬ 
νικού Γραμματέα Περιφέρειας για μεταβίβαση εξουσίας 
υπογραφής εγγράφων με «εντολή Γενικού Γραμματέα 
Περιφέρειας» στον προϊστάμενο της Δ/νσης τοπικής 
Αυτ/σης και Δ/σης Ανατ. Αττικής. 

5. Την αριθμ. 19455/91 απόφαση του νομάρχη Ανατολι¬ 
κή Αττικής όπως αυτή τροποποιήθηκε με την αρ. 36113/91 
όμοια, που αφορά τη σύσταση του νομικού προσώπου με 
το όνομα «Σχολική Επιτροπή πρωτοβάθμιας Εκπαίδευσης 
Ραφήνας» στο Δήμο Ραφήνας του νομού Αττικής. 

6. Την αρ. 157/97 απόφαση του Δημοτικού Συμβουλίου 
του Δήμου Ραφήνας, αποφασίζουμε: 

Τροποποιούμε την 19455/91 απόφαση του Νομάρχη 
Ανατ. Αττικής όπως αυτή τροποποιήθηκε με την αρ. 
36133/91 όμοια ως ακολούθως: 

Α) Στο άρθρο 1 της αρ. 36133/91 τροποποιητικής από¬ 
φασης του Νομάρχη Ανατολικής Αττικής με την οποία συ- 
νεστήθη ίδιο νομικό πρόσωπο με το όνομα «Σχολική Επι¬ 
τροπή Πρωτοβάθμιας Εκπαίδευσης Ραφήνας» στο δήμο 
Ραφήνας του Νομού Αττικής που περιλαμβάνει το Α' και Β' 
Δημοτικό Σχολείο και το Α' και Β' Νηπιαγωγείο συμπερι- 
λαμβάνεται και το Γ Δημοτικό Σχολείο και το Γ Νηπιαγω¬ 
γείο αντίστοιχα. 

Β) Το άρθρο 3 της ανωτέρω απόφασης αντικαθίσταται 
ως εξής: 

Το νομικό πρόσωπο διοικείται από Ιδμελές διοικητικό 
συμβούλιο αποτελούμενο από: 


1. Τον εκάστοτε Αντιδήμαρχο ή Δημοτικό Σύμβουλο ως 
Πρόεδρο, που ορίζεται με απόφαση του Δημάρχου. 

2. Δύο Δημοτικούς Συμβούλους που ορίζονται με από¬ 
φαση του Δημοτικού Συμβουλίου Ραφήνας. 

3. Τον εκάστοτε Διευθυντή του 1ου (Α), 2ου (Β) και 3ου 
(Γ) Δημοτικού Σχολείου. 

4. Τον εκάστοτε Δ/ντή του 1ου (Α), 2ου (Β) και 3ου (Γ) 
Νηπιαγωγείου Ραφήνας. 

5. Από έναν εκπρόσωπο του Συλλόγου Γονέων και Κη¬ 
δεμόνων του 1ου, 2ου και 3ου Δημοτικού Σχολείου. 

6. Από ένα εκπρόσωπο του Συλλόγου Γονέων και Κηδε¬ 
μόνων του 1ου, 2ου και 3ου Νηπιαγωγείου Ραφήνας. 

Σε περίπτωση που δεν υπάρχει σύλλογος από ένα δη¬ 
μότη ή κάτοικο Ραφήνας, που ορίζεται με απόφαση του 
Δημοτικού Συμβουλίου. 

Κατά τα λοιπά εξακολουθεί να ισχύει η αρ. 19455/91 
απόφαση του Νομάρχη Ανατολικής Αττικής όπως αυτή 
τροποποιήθηκε με την αρ. 36133/91 όμοια. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 8 Ιουλίου 1999 

Με εντολή Γ.Γ. Περιφέρειας 
Ο Προϊστάμενος Διεύθυνσης Τοπ. Αυτ/σης & Διοίκησης 
ΑΘΑΝΑΣΙΟΣ ΤΑΓΑΡΗΣ 

-♦- 

Αριθ. 4524 (7) 

Σύσταση Νομικού Προσώπου με την επωνυμία «Δημοτι¬ 
κός Παιδικός Σταθμός Ν. Βύσσας». 

Ο ΓΕΝΙ'ΌΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 26 ΔΚΚ - ΠΔ 410/95, όπως 
αντικαταστάθηκε με τις διατάξεις του άρθρου 9 παρ. 6,7 
και 8 του Ν. 2503/97. 

2. Τις διατάξεις του άρθρου 203 του Δ.Κ.Κ. Π.Δ. 410/95. 

3. Τις διατάξεις του άρθρου 9 παρ. 16 ν. 2623/98. 

4. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 και αντικα- 
ταστάθηκε μετηνπαρ. 2ατου άρθρου 1 του Ν. 2469/97 (Α 
38) σχετικά με την υποχρέωση «κάλυψη δαπάνης» που 
συνεπάγεται η έκδοση κανονιστικής διάταξης. 

5. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού Δήμου Βύσσας. 

6. Τις εγκυκλίους του Υπ. Εσωτ. Δημ. Διοικ. Αποκέντρω¬ 
σης 27503/3.7.97, 28099/7.7.97 και 6482/15.6.99. 

7. Την αριθ. Π2β/2827/97 Υπουργική απόφαση (ΦΕΚ 
637/τ.Β'/30.7.97 «Πρότυπος κανονισμός Λειτουργίας δη- 
μοτ. Νομ. Προσώπων παιδικών και Βρεφονηπιακών Σταθ¬ 
μών». 

8. Την αριθ. Γ2β/1405/8.4.99 (ΦΕΚ 487/τ.Β'/99) απόφα¬ 
ση Υπουργού Υγείας Πρόνοιας και Κοινωνικών Ασφαλί¬ 
σεων με την οποία μεταβιβάστηκε στο δήμο Βύσσας ο 
κρατικός Παιδικός Σταθμός Ν. Βύσσας. 

9. Την αριθ. 63/99 απόφαση Δημοτικού Συμβουλίου 
Βύσσας που αφορά τη σύσταση νομικού προσώπου με 
τίτλο «Δημοτικός παιδικός σταθμός Ν. Βύσσας», αποφα¬ 
σίζουμε: 

Συστήνουμε Νομικό Πρόσωπο με την επωνυμία «Δημο¬ 
τικός Παιδικός Σταθμός Ν. Βύσσας» στο Δήμο Βύσσας. 

1. Σκοπός του παιδικού σταθμού είναι η καθημερινή φύ¬ 
λαξη, φροντίδα, ημερήσια διατροφή, διαπεδαγώγηση και 
ψυχαγωγία νηπίων εργαζομένων γονέων, η πολύπλευρη 
νοητική, συναισθηματική, κοινωνική και ψυχοσωματική 
ανάπτυξη των παιδιών και η προπαρασκευή τους για τη 
φυσική μετάβασή τους από την οικογενειακή ζωή στο 
σχολικό περιβάλλον. 

2. Όργανα Διοίκηση: Το Νομικό Πρόσωπο διοικείται 
από το Διοικητικό Συμβούλιο, τα μέλη του οποίου μαζί με 
τους αναπληρωτές τους ορίζονται από το Δημοτικό Συμ¬ 
βούλιο σύμφωνα με τις διατάξεις του άρθρου 203 παρ. 3 
του ΔΚΚ-Π.Δ. 410/95. 

Η θητεία των μελών Διοικητικού Συμβουλίου ακολου¬ 
θεί την θητεία του Δημοτικού Συμβουλίου και λήγει πά¬ 
ντοτε με την εγκατάσταση του νέου Διοικητικού Συμ¬ 
βουλίου. 

Το Δημοτικό Συμβούλιο ασκεί εποπτεία στις αποφάσεις 
του Διοικητικού Συμβουλίου που ορίζονται στις διατάξεις 
του άρθρου 198 παρ. 3 του Δ.Κ.Κ. - Π.Δ. 410/95. 

3. Πόροι: Το Νομικό Πρόσωπο επιχορηγείται υποχρεω¬ 
τικά κάθε χρόνο από την Περιφέρεια μέσου την Ν.Α. για 
την αντιμετώπιση των αναγκών λειτουργίας, συντήρησης 
των εγκαταστάσεων καθώς και για τη μισθοδοσία του 
προσωπικού του Δημοτικού παιδικού Σταθμού, που θα 
μεταταγεί σ’ αυτό μέχρι την έξοδό του από την υπηρεσία. 
Οι όροι της επιχορήγησης καθορίζονται με προγραμματι¬ 
κή σύμβαση που υπογράφεται μεταξύ του Υπουργείου 
Υγείας και Πρόνοιας και του Δήμου σύμφωνα με τις δια¬ 
τάξεις του άρθρου 26 του Π.Δ. 410/95. Επίσης πόροι του 
Νομικού προσώπου είναι οι εισφορές, δωρεές κληρονο¬ 
μιές, κληροδοσίες και κάθε άλλη νόμιμή πρόσοδος. 

4. Περιουσία: Μετά τη δημοσίευση της παρούσας πρά¬ 
ξης στην Εφημερίδα της κυβέρνησης, περιέρχεται όλη η 
κινητή και ακίνητη περιουσία που χρησιμοποιούσε ο Κρα¬ 
τικός Παιδικός Σταθμός, στο Νομικό Πρόσωπο του Δημο¬ 
τικού Παιδικού Σταθμού. 

5. Εκπροσώπηση: Το Νομικό Πρόσωπο εκπροσωπείται 
στα δικαστήρια και σε κάθε αρχή από τον πρόεδρο του Δι¬ 
οικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 19 Ιουλίου 1999 

Με εντολή Γεν. Γραμ. Περιφέρειας 
Η Διευθύντρια 
Ε. ΔΑΝΙΗΛΟΥΔΗ 
-Φ- 

Αριθ. 4704 (8) 

Νομιμότητα της 4/98 απόφασης του Διοικητικού Συμ¬ 
βουλίου ΚΑΠΗ Ν. Κίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) των άρθρων 1,27 και 18 παρ. 12 του Ν. 2503 «Διοίκη¬ 
ση, Οργάνωση, στελέχωσητης Περιφέρειας, ρύθμιση θε¬ 
μάτων για την Τοπική Αυτ/ση και άλλες διατάξεις «(ΦΕΚ 
107/Α/30.5.97). 


β)του άρθρου 12τουΝ. 1188/81 «Κώδικας Προσωπικού 
Τοπικής Αυτ/σης», όπως αυτό αντικαταστάθηκε με το άρ- 
θρ. 26 του Ν. 1832/89 (ΦΕΚ. 54 Α) και με το άρθρ. 8 του Ν. 
2307/95 «Τροποποίηση Νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτ/ση και άλλες διατάξεις» (ΦΕΚ 113/Α/95). 

γ) Των άρθρων 34, 35 και 36 του Ν. 2190/94 ΙΣύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων (ΦΕΚ 28/Α/3/3/94). 

δ) Της παρ. 12 του Ν. 2539/97 «Συγκρότηση πρωτοβάθ¬ 
μιας Τοπ. Αυτ./σης» (ΦΕΚ 244/Α/97). 

ε) Του άρθρ. 29Α του Ν. 1558/85 το οποίο προστέθηκε με 
το άρθρ. 27 του Ν. 2081/92 και αντικαταστάθηκε με το άρ¬ 
θρ. 1 παρ. 20του Ν. 2469/97 (ΦΕΚ38/Α/97). 

2. Την αριθμ. 10407/31.12.1997 απόφαση του Γενικού 
Γραμματέα Περιφέρειας Πελοποννήσου περί αναθέσεως 
αρμοδιοτήτων και ασκήσεως αυτών κατ’ εντολή του στο 
Δ/ντή Τοπικής Αυτ/σης και Διοίκησης Ν. Αργολίδας και 
στους Προϊσταμένουςτωντμημάτωντης υπηρεσίας αυτής. 

3. την αριθμ. 4/98 απόφαση του Διοικητικού Συμβουλί¬ 
ου του ΚΑΠΗ Δήμου Ν. Κίου περί καταρτίσεως και ψηφί- 
σεωςτου Ο.Ε.Υ. του ΚΑΠΗ. 

4. Την αριθμ. 110/98 απόφαση του Δ.Σ. Ν. Κίου με την 
οποία γνωμοδοτεί υπέρ της ως άνω απόφαση του Δ.Σ. του 
ΚΑΠΗ. 

5. Την αριθμ. 1/θέμα4ο/24.5.98 γνωμοδότηση του υπη¬ 
ρεσιακού Συμβουλίου υπάλληλων ΟΤΑ Ν. Αργολίδας η 
οποία διατυπώνεται στο αρθρ. 1/24.5.99 πρακτικό του, 
αποφασίζουμε: 

Θεωρούμε νόμιμη την αριθμ. 4/98 απόφαση του Δ.Σ. 
του ΚΑΠΗ Ν. Κίου, περί καταρτίσεως και ψηφίσεως του 
Ο.Ε.Υ. του ΚΑΠΗ, ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Άρθρο 1. ΚΑΠΗ ΔΗΜΟΥ Ν. ΚΙΟΥ 

Τις υπηρεσίες του ΚΑΠΗ συγκροτείτο αυτοτελές γρα¬ 
φείο Διοικητικού - Υγειονομικού. 

Άρθρο 2 

Οι θέσεις προσωπικού του ΚΑΠΗ Ν. Κίου διαρθρώνονται 
σε κλάδους, βαθμούς και κατηγορίες ως ακολούθως. 

Α. Μόνιμο προσωπικό, 
α. Διοικητικό προσωπικό 
α/α. Κατηγορία Τ.Ε. 

Κλάδος ΤΕ 2 Κοινωνικών λειτουργών. 

Μία 1 θέση με βαθμούς Δ-Α. 

Β. Υγειονομικό προσωπικό. 

Β/α. Κλάδος Τ.Ε. 6 Επισκεπτριών αδελφών. 

Μία 1 θέση με βαθμούς Δ-Α. 

Β. β. Κλάδος Τ.Ε. 10 φυσικοθεραπευτών. 

Μία 1 θέση με βαθμούς Δ-Α. 

Β. γ Κλάδος Υ.Ε. 15 οικογενειακών βοηθών. 

Μία 1 θέση με βαθμούς Ε-Β. 

Β. Εποχιακό Προσωπικό. 

Τέσσερες 4 θέσεις διαφόρων ειδικοτήτων υγειονομικού 
και διοικητικού προσωπικού. 

Άρθρο 3 Αρμοδιότητες. 

Οι αρμοδιότητες του προσωπικού του ΚΑΠΗ είναι οι πα¬ 
ρακάτω: 

Ο Κοινωνικός λειτουργός ο οποίος είναι και ο συντονι¬ 
στής της καλήο λειτουργίας όλων των υπηρεσιών του ΚΑ¬ 
ΠΗ, αναλυτικότερα έχει τις παρακάτω αρμοδιότητες: 

α. Συνεργάζεται με τα μέλη, με σκοπό να συμβάλλει 
στην αντιμετώπιση τυχόν ψυχολογικών, ατομικών ή οικο¬ 
γενειακών προβλημάτων, σεβόμενος την προσωπικότη¬ 
τα, την αξιοπρέπεια και τα δικαιώματα του μέλους. 

β. Συνεργάζεται με το υπόλοιπο προσωπικό του κέντρου 
και έχει την διοικητική ευθύνη της εύρυθμης λειτουργίας 
των υπηρεσιών του κέντρου που αποσκοπούν στην καλλί¬ 
τερη εξυπηρέτηση των προστατευομένων μελών. 

γ. Συνεργάζεται με την διοίκηση του κέντρου και έχει 
την ευθύνη για την οργάνωση, εκπαίδευση και αξιοποίη¬ 
ση των εθελοντών καθώς και την διοικητική και μόνο πα¬ 
ρακολούθηση της πρακτικής άσκησης των σπουδαστών 
των σχολών Κοινωνικής εργασίας και άλλων σπουδαστών 
των παραϊατρικών επαγγελμάτων που τυχόν να εκπαιδεύ¬ 
ονται στο Κέντρο. 

δ. Έχει την ευθύνη της επικοινωνίας μετους Τοπικούς πα¬ 
ράγοντες της περιοχής που λειτουργεί το Κέντρο με σκοπό 
την διαφώτηση και συμμετοχή τους στο πρόγραμμα. 

ε. Οργανώνει σύμφωνα με το εγκεκριμένο πρόγραμμα 
τις διάφορες εκδηλώσεις, ψυχαγωγικές, μορφωτικές 
κ.λπ. του Κέντρου στα πλαίσια καλής συνεργασίας με Δη¬ 
μότες ή ιδιώτες εθελοντές, εφόσον υπάρχουν και με τα 
μέλη και γενικά αντιμετωπίζει κάθε έκτακτο θέμα που 
αφορά στην λειτουργία του Κέντρου. 

Η Επισκέπτρια αδελφή έχει την ευθύνη για την φύλαξη 
και διαχείρηση του φαρμακευτικού και υγειονομικού υλι¬ 
κού του Κέντρου. 

Η Επισκέπτρια αδελφή έχει την ευθύνη για την φύλαξη 
και διαχείρηση του φαρμακευτικού και υγειονομικού υλι¬ 
κού του Κέντρου. 

Επισκέπτεται τα μέλη στο σπίτι τους και παρέχει νοση¬ 
λευτικές φροντίδες και οδηγίες. 

Επισημαίνει τις περιπτώσεις των μελών που χρειάζονται 
οδηγίες και παρέχει πληροφορίες σχετικά με θέματα 
ατομικής και δημόσιας υγείας. 

Γ ενικά επιλαμβάνεται με κάθε θέμα υγείας που αφορά 
τα μέλη και τις οικογένειές των. 

Ο φυσιοθεραπευτής, εφαρμόζει φυσ/κή αγωγή στα 
μέλη του Κέντρου που έχουν ανάγκη από αυτήν. 

Φυσιοθεραπευτική αγωγή μπορεί να εκτελεστεί στο 
σπίτι μελών σε έκτακτες και ειδικές ανάγκες των. 

Η οικογενειακή βοηθός προσφέρει τις υπηρεσίες της 
κυρίως στο σπίτι των μελών, στις περιπτώσεις που ζουν 
μόνοι τους και έχουν ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα 
στο σπίτι όπως π.χ. ελαφρό μαγείρεμα, καθαριότητα, 
προμήθεια τροφίμων και διάφορες άλλες μικροεξυπηρε- 
τήσεις έξω από το σπίτι. Επίσης μεριμνά για την καθαριό¬ 
τητα και το ευπρεπισμό όλων των χωρών του ΚΑΠΗ. 

Αρθρο 4 

Τα απαιτούμενα προσόντα για τον διορισμό των υπαλ¬ 
λήλων της αντίστοιχης θέσης ορίζονται από τις διατάξεις 
του Π.Δ. 37α/87 περί προσοντολογίου και κλαδολογίου 
των θέσεων των ΟΤΑ, καθώς και του Π.Δ/τος 22/90. 

Άρθρο 5 

Προϊστάμενος του αυτοτελούς γραφείου τοποθετείται 
υπάλληλος προερχόμενος από τον κλάδο ΤΕ Κοινωνικών 
Λειτουργών ή ΤΕ Φυσικοθεραπευτών. 


Άρθρο 6 

1. Από τις διατάξεις της απόφασης αυτής προκύπτει δα¬ 
πάνη σε βάρος του προϋπολογισμού του Κ.Α.Π.Η. της τά¬ 
ξης των 10.000.000 δρχ. περίπου για το τρέχον έτος και 
για καθένα από τα επόμενα οικονομικά έτη. 

2. Ο οργανισμός αυτός θα ισχύει από την δημοσιεύσή 
του στην Εφημερίδα της Κυβέρνησης. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Ναύπλιο, 12 Ιουλίου 1999 

Με εντολή Γενικού Γραμ. Περιφέρειας 
Η Διευθύντρια 
Γ. ΠΑΠΑΠΑΝΑΓΙΩΤΟΥ 

- ♦ - 

Αριθ. 6942 (9) 

Τροποποίηση συστατικής πράξης Δημοτικής Επιχείρη¬ 
σης Πολιτισμού και Ανάπτυξης Λίμνης (Δ.Ε.Π.Α.Λ.) Ν. 

Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητικκή Απο¬ 
κέντρωση. 

2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β' 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τις διατάξεις του Ν. 2503/97 (Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις). 

4. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης). 

5. Τις διατάξεις του άρθρου 277 του Π.Δ. 410/95. 

6. Τις διατάξεις τοιυ Π.Δ. 280/89 (Μετάβαση αρμοδιο¬ 
τήτων του Υπουργού Εσωτερικών στους Νομάρχες). 

7. Την αριθμ. 14765/23.1.97 απόφαση του αναπληρωτή 
Περιφ. Δ/ντή Εύβοιας περί σύστασης της Δημοτικής Επι¬ 
χείρησης Πολιτισμού και Ανάπτυξης Λίμνης (ΦΕΚ 
80/11.2.1997). 

8. Την αριθμ. 62/1999 απόφαση του Δ.Σ. Ελυμνίων περί 
τροποποίησης του Καταστατικού της Δημοτικής Επιχεί¬ 
ρησης Πολιτισμού και Ανάπτυξης Λίμνης 

9. Την αριθμ. 5921/9.9.97 απόφαση του Γενικού Γραμ¬ 
ματέα περιφέρειας Στερεός Ελλάδας για μεταβίβαση δι¬ 
καιώματος υπογραφής «Με εντολή Γενικού Γραμματέα- 
Περιφέρειας», αποφασίζουμε: 

Τροποποιούμε τη Συστατική Πράξη της Δημοτικής Επι¬ 
χείρησης Πολιτισμού και Ανάπτυξης Λίμνης του Ν. Εύβοι¬ 
ας, προσθέτοντας στο άρθρο 2 που είναι οι σκοποί της 
Επιχείρησης τις παρακάτω παραγράφους: 

ι) Λειτουργία και εκμετάλλευση ελαιοτριβείου. 

κ) Εκμετάλλευση αδρανών υλικών Λατομείου - Ασβε- 
στοποιΐα. 

λ) Αξιοποίηση υδάτινων πόρων, Αρδευτικά - Τουριστικά 
- Εκμετάλλευση μονάδος εμφιάλωσης νερού. 

Με την πράξη αυτή δεν προκαλείται δαπάνη σε βάρος 
του προϋπολογισμού της Δημοτικής Επιχείρησης Πολιτι¬ 
σμού και Ανάπτυξης Λίμνης (Δ.Ε.Π.Α.Λ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 6 Ιουλίου 1999 

Με εντολή Γεν. Γραμματέα Περιφέρειας 
Η Διευθύντρια 
ΓΑΡ. ΚΕΛΑΛΗ 
-♦- 

Αριθ. 20.839 (10) 

Χορήγηση άδειας άσκησης επαγγέλματος φυσικού νο¬ 
σοκομείων Ακτινοφυσικού Ιατρικής. 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις: 

α) Του Π.Δ. 30/1996 «Κώδικας Νομαρχιακής Αυτοδιοί¬ 
κησης όπως τροποποιήθηκε και ισχύει σήμερα». 

β) Του ισχύοντος Οργανισμού Εσωτερικής Λειτουργίας 
υπ’ αριθμ. 167/1997 (ΦΕΚ Β/31.12.1997). 

γ) Του Ν. 2647/98 (ΦΕΚ 237/Α/98) «Μεταβίβαση αρμο¬ 
διοτήτων στις περιφέρειες και την Αυτοδιοίκηση». 

δ) Του Ν.Δ. 181/74 9 (ΦΕΚ 347/Α/74) «Περί προστασίας 
εξ ιοντιζουσών ακτινοβολιών». 

2. Την αριθμ. Α2στ/2073/83 (ΦΕΚ 280/Β/83) Υπουργική 
απόφαση «Καθορισμός προσόντων για την επαγγελμα- 
τικκή απασχόληση των φυσικών νοσοκομείων». 

3. Την αριθμ. 14632 (ΦΟΡ) 1416/91 (ΦΕΚ539/Β/91) κοι¬ 
νή υπουργική απόφαση «Έγκριση Κανονισμών Ακτινο¬ 
προστασίας». 

4. Την αίτηση της φυσικού Θεοδώρου Κυριακής 

5. Τη γνωμοδότηση της αρμόδιας επιτροποής χορήγη¬ 
σης άδειας άσκησης του επαγγέλμσταος φυσικού νοσο¬ 
κομείων - Ακτινοφυσικού Ιατρικής (Συνεδρίαση 29.3.99), 
αποφασίζουμε: 

Χορηγούμε άδεια άσκησης επαγγέλματος φυσικού νο¬ 
σοκομείων Ακτινοφυσικού Ιατρικής στην Θεοδώρου Κυ¬ 
ριακή του Ιωάννη. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αγία Παρασκευή, 30 Ιουνίου 1999 

Η Νομάρχης 
ΕΛΕΝΗ ΜΠΕΣΜΠΕΑ 
-Φ- 

Αριθ. 3828 (11) 

Χορήγηση άδειας άσκησης επαγγέλματος Φυσικού 
Νοσ/μείων εκτός της περιοχής των ιοντιζουσών ακτι¬ 
νοβολιών. 

Ο ΝΟΜΑΡΧΗΣ ΑΙΤΩΛΙΑΣ 
ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «Περί 
προστασίας εξ Ιονπζουσών Ακτινοβολιών. 


2. Την αριθμ. Α2 στ/2073/83 (ΦΕΚ 280/Β/83) Υπουργική 
απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσ/μείων». 

3. Την αριθμ. 14632 (ΦΟΡ) 1416/91 (ΦΕΚ539/Β/91) Κοι¬ 
νή Υπουργική Απόφαση «Έγκριση Κανονισμών Ακτινο¬ 
προστασίας». 

4. Την 24.11.98 αίτηση του Φυσικού Καγκαδη - Γεωργί- 
ου. 

5. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων - Ακτινοφυσικού Ιατρικής (Συνεδρίαση 
29.3.99). 

6. Το Ν. 2647/98 (ΦΕΚ 237 /Α/98) «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και άλ¬ 
λες διατάξεις», αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων εκτός της περιοχής των ιοντιζουσών ακτινο¬ 
βολιών στον Γεώργιο Καγκάδη του Χρήστου. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Μεσολόγγι, 9 Ιουλίου 1999 

Ο Νομάρχης 
Δ. ΣΤΑΜΑΤΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην με αριθμ. Γ4γ/Φ18/οικ. 3084 κοινή απόφαση των 
Υπουργών Οικονομικών και Υγείας και Πρόνοιας, που δη- 
μοσιεύθηκε στο υπ’ αριθμ. 1369/5.7.1999 τ.Β' ΦΕΚ και 
αφορά την αύξηση Προνοιακών επιδομάτων που χορη¬ 
γούνται σε άτομα με ειδικές ανάγκες για το έτος 1999 επι- 
φέρεται η πιο κάτω διόρθωση: 

Στο αποφασιστικό μέρος της εν λόγω απόφασης και 
αμέσως μετά τον πίνακα της σελίδας με αριθμ. 17763 του 
ως άνω ΦΕΚ, συμπληρώνονται τα εκ παραδρομής παρα- 
λειφθέντα, τα οποία έχουν ως εξής: 

«2. Κάθε προηγούμενη διάταξη απόφασης ή εγκυκλίου 
αντίθετη με τις ρυθμίσεις της απόφασης αυτής, καταρ- 
γείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΛΑΜΠΡΟΣ ΠΑΠΑΔΗΜΑΣ» 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν. 6 ί· 9 Γ 



θ-ΓΠ3ίΙ: πν35 @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

ΛΑΡΙΣΑ 

(0531) 22 858 



Διοικητήριο Τ.Κ. 411 10 

ΚΕΡΚΥΡΑ 

(041) 597449 



Σαμαρά 13 Τ.Κ. 491 00 

ΗΡΑΚΛΕΙΟ 

(0661) 89 127/89 120 



Πλ. Ελευθερίας 1, Τ.Κ. 711 10 
ΛΕΣΒΟΣ 

(081) 396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδε ό 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^πό 8 σελίδες και άνω προσαύξηση 100 δρχ. ανά θσέλιδο ή μέρος αυτού 



Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


























